
Rīgā 2026. gada 24. februārī (prot. Nr. 9 23. §)
Grozījumi Ministru kabineta 2011. gada 12. jūlija noteikumos Nr. 550 "Noteikumi par institūciju sadarbību Līguma par Eiropas Savienības darbību pārkāpuma procedūras ietvaros un pirms pārkāpuma procedūras ierosināšanas"
Izdoti saskaņā ar Ministru kabineta iekārtas likuma 31.panta pirmās daļas 3.punktu
· Izdarīt Ministru kabineta 2011. gada 12. jūlija noteikumos Nr. 550 "Noteikumi par institūciju sadarbību Līguma par Eiropas Savienības darbību pārkāpuma procedūras ietvaros un pirms pārkāpuma procedūras ierosināšanas" (Latvijas Vēstnesis, 2011, 111. nr.; 2025, 204. nr.) šādus grozījumus:
· 1. Izteikt 16. punktu šādā redakcijā:
· "16. Tieslietu ministrija divu darbdienu laikā pēc Komisijas formālā paziņojuma, papildu formālā paziņojuma, argumentētā atzinuma vai papildu argumentētā atzinuma saņemšanas no pārstāvniecības reģistrē to un ievieto kontroles sistēmā, norādot termiņu, kādā atbildīgajai ministrijai nostājas projekts jāsaskaņo ar šo noteikumu 28. punktā minētajām institūcijām un jāiesniedz izskatīšanai Ministru kabinetā. Tieslietu ministrija minētos termiņus nosaka tā, lai nostājas projekts tiktu iesniegts Komisijā tās noteiktajā termiņā, ņemot vērā brīvdienas un svētku dienas, kā arī Ministru kabineta dokumentu apriti regulējošo normatīvo aktu prasības. Pēc minēto darbību veikšanas Tieslietu ministrija kontroles sistēmā izveido uzdevumu, kas automātiski tiek nodots Vienotajā tiesību aktu projektu izstrādes un saskaņošanas portālā (turpmāk – TAP portāls) kā izpildes uzdevums atbildīgajai ministrijai sagatavot nostājas projektu pārkāpuma procedūras lietā."
· 2. Izteikt 19.3. apakšpunktu šādā redakcijā:
· "19.3. sāk nostājas projekta sagatavošanu TAP portālā."

